Empresaris de Burjassot proposa un curs d’Instagram per als comerciants locals
2025-07-24

Mentre s’acosta la celebració de la Fira del Comerç i l’Hostaleria 2019, que se celebrarà del 4 al 6 d’octubre al Parc de la Granja, l’associació Empresaris de Burjassot impulsa una nova iniciativa de formació orientada als comerciants locals i amb l’objectiu de continuar potenciant les seues empreses i negocis.

Així, de la mà de Cámara Valencia proposa el curs “Instagram creatiu. Trucs i tendències que et diferencia”, que tindrà lloc, a la Casa de Cultura del municipi, els dies 16 i 18 de setembre, de 15h a 17h. El curs és gratuït per als socis d’Empresaris de Burjassot i les places es poden reservar escrivint un correu a info@empresarisburjassot.es o en el telèfon 655083172.

Aquest curs s’emmarca dins del programa de suport al comerç minorista de 2019 de Cámara Valencia i compta amb la col·laboració de Confercomerç, l’Associació de Comerç i Servicis de Burjassot i Empresaris de Burjassot.